1. ปัจจัยความเสี่ยง

1.1 ความเสี่ยงจากการประกอบธุรกิจ

  1.1.1 ความเสี่ยงด้านรายได้จากการประมูล

บริษัทฯและบริษัทย่อยมีรายได้หลักจากการประมูลงานจากกลุ่มผู้ผลิตไฟฟ้าภาครัฐวิสาหกิจในประเทศ
ได้แก่ การไฟฟ้านครหลวง (กฟน.) และการไฟฟ้าส่วนภูมิภาค (กฟภ.) ในปี 2549
บริษัทฯและบริษัทย่อยมียอดขายรวมของ กฟน. และ กฟภ. เท่ากับ 367.46 และ 195.62
ล้านบาท หรือคิดเป็นร้อยละ 22.17 และ 11.80 ของรายได้รวม ตามลำดับโดย ในปี 2550
บริษัทฯและบริษัทย่อยมียอดขายรวมของ กฟน. และ กฟภ. เท่ากับ 328.46 และ 77.5 ล้านบาท
หรือคิดเป็นร้อยละ 24.49 และ 5.42 ของรายได้รวม ตามลำดับ
ดังนั้นรายได้จำนวนดังกล่าวขึ้นอยู่กับความสามารถในการชนะการประมูลโครงการ
ซึ่งมีความไม่แน่นอน และยังขึ้นอยู่กับภาวะเศรษฐกิจและงบประมาณของหน่วยงานนั้นเป็นสำคัญ

เนื่องจากผลิตภัณฑ์ของบริษัทฯมีคุณภาพสูง
และได้รับความเชื่อถือในด้านคุณภาพของผลิตภัณฑ์เป็นอย่างดี
ประกอบกับประสบการณ์และชื่อเสียงของบริษัทฯซึ่งเป็นที่ยอมรับจากลูกค้ากลุ่มนี้มามากกว่า 18 ปี
ทำให้ที่ผ่านมามีการติดต่อซื้อขายกับลูกค้ากลุ่มนี้มาอย่างต่อเนื่อง ทั้งนี้ ณ วันที่ 31 ธันวาคม 2550
บริษัทฯมีโครงการที่ยังไม่ได้ส่งมอบให้กลุ่มลูกค้าดังกล่าวรวม 65.8 ล้านบาท

นอกจากวิธีการประมูลแล้ว บริษัทฯมีช่องทางการรับงานผ่านผู้รับเหมาโครงการ
ผู้ประกอบการโรงงานอุตสาหกรรมต่างๆซึ่งเป็นเจ้าของโครงการและตัวแทนจำหน่ายต่างประเทศที่ซื้อตรงจากบริษัทฯ
ทั้งนี้สำหรับกลุ่มโรงงานอุตสาหกรรม บริษัทฯมีความเชี่ยวชาญในการผลิตหม้อแปลงชนิดพิเศษ เช่น
หม้อแปลงไฟฟ้าซึ่งแปลงกระแสสลับเป็นกระแสตรง (Rectifier Transformer)
ซึ่งใช้ในอุตสาหกรรมเคมี และหม้อแปลงไฟฟ้าที่ใช้ในการหลอมโลหะ (Induction Furnace
Transformer) ซึ่งใช้ในอุตสาหกรรมหลอมโลหะ
ดังนั้นบริษัทฯจึงได้รับงานผ่านผู้รับเหมาโครงการหรือตัวแทนจำหน่ายหรือสั่งซื้อตรงจากเจ้าของโครงการอย่างต่อเนื่อง

นอกจากนี้
บริษัทฯเป็นผู้ผลิตและจำหน่ายหม้อแปลงไฟฟ้าในประเทศไทยรายเดียวที่ผลิตได้ทั้งหม้อแปลงไฟฟ้ากำลังและหม้อแปลงไฟฟ้าระบบจำหน่าย
และเป็นผู้ประกอบการ 1 ใน 3 รายในประเทศเท่านั้นที่สามารถผลิตหม้อแปลงไฟฟ้ากำลังถึงขนาด
200 MVA แรงดันไฟฟ้า 230 KV และ
บริษัทฯและบริษัทย่อยได้เพิ่มศักยภาพในการแข่งขันตามแผนงานที่กำหนดไว้ในปี 2550
โดยเพิ่มศักยภาพการผลิตหม้อแปลงไฟฟ้ากำลังที่มีขนาด 300 KVA แรงดันไฟฟ้า 230 KV
โดยได้รับมอบความไว้วางใจในการสั่งซื้อจากการไฟฟ้านครหลวงมูลค่างาน 240 ล้านบาท
ซึ่งมีกำหนดการส่งมอบในปี 2551 ทำให้ บริษัทฯและบริษัทย่อย เป็น 1 ใน 2
รายในประเทศที่สามารถ ผลิตหม้อแปลงไฟฟ้ากำลังขนาด 300 MVA แรงดันไฟฟ้า 230 KV
ดังนั้นบริษัทฯคาดว่าจะมีรายได้อย่างสม่ำเสมอ

1.1.2 ความเสี่ยงจากการผันผวนของราคาวัตถุดิบหลัก

วัตถุดิบหลักที่สำคัญในการผลิตหม้อแปลงไฟฟ้า ได้แก่ เหล็กซิลิคอน ลวดทองแดงพันฉนวน
ตัวถังหม้อแปลงไฟฟ้า และน้ำมันหม้อแปลงไฟฟ้า โดยในปี 2550 คิดเป็นต้นทุนร้อยละ 29.82,
28.80, 14.12, และ 8.51 ของต้นทุนขายและบริการ ตามลำดับ
ทั้งนี้ราคาวัตถุดิบดังกล่าวจะผันแปรไปตามอุปสงค์และอุปทานในตลาดโลก โดยเฉพาะอย่างยิ่ง
ราคาทองแดงซึ่งมีความผันผวนของราคาในตลาดโลกอย่างมีนัยสำคัญ ตั้งแต่ปี 2549 และ ในปี
2550 ราคาทองแดงในตลาดโลกก็ยังมีความผันผวนอยู่บ้าง ตามตารางที่ได้แสดงไว้
เป็นราคาค่าต่ำสุดและสูงสุดในแต่ละไตรมาส

  ----------------------------------- -----------------------------------
  ลวดทองแดง                           2550 (บาท/เมตริกตัน)

  ไตรมาสที่ 1                           5,450-6,940

  ไตรมาสที่ 2                           7,215-8,225

  ไตรมาสที่ 3                           7,155-8,210

  ไตรมาสที่ 4                           6,272-8,285
  ----------------------------------- -----------------------------------

ซึ่งบริษัทฯและบริษัทย่อยได้ติดตามสถานการณ์ราคาทองแดงอย่างใกล้ชิด
พร้อมปรับกลยุทธ์ในการยืนราคาให้สอดคล้องกับต้นทุน
รวมถึงการบริหารจัดการการจัดซื้อวัตถุดิบอย่างมีประสิทธิภาพ ทำให้ ในปี 2550
บริษัทฯและบริษัทย่อย มีกำไรขั้นต้นอยู่ที่ร้อยละ 28.68 เปรียบเทียบกับปี 2549 อยู่ที่ร้อยละ 19.76
บริษัทฯและบริษัทย่อยยังคงใช้มาตราการเดิมต่อไปในปี 2551
รวมถึงการติดตามสถานการณ์ของราคาวัตถุดิบอย่างใกล้ชิด
และปรับเปลี่ยนกลยุทธ์ตามความเหมาะสม
ซึ่งบริษัทฯคาดว่าน่าจะทำให้ความเสี่ยงในเรื่องของราคาวัตถุดิบอยู่ในระดับที่ควบคุมได้

  1.1.3 ความเสี่ยงจากการยกเลิกสัญญาลิขสิทธิ์เทคโนโลยีในการผลิตหม้อแปลงไฟฟ้า

หม้อแปลงไฟฟ้าที่บริษัทฯผลิตได้รับการถ่ายทอดเทคโนโลยีการผลิตจาก VA TECH EBG
Transformatoren GmbH & Co ประเทศออสเตรีย และบริษัท Fuji Electric Systems
Co., Ltd ประเทศญี่ปุ่น
ซึ่งบริษัทฯได้ทำสัญญาซื้อลิขสิทธิ์เทคโนโลยีในการผลิตหม้อแปลงไฟฟ้าจากผู้ผลิตทั้ง 2 ราย ตั้งแต่ปี
2537 และ ปี 2539 ตามลำดับ สำหรับผู้ผลิตทั้ง 2
รายนั้นเป็นผู้ผลิตหม้อแปลงไฟฟ้าชั้นนำของโลกที่มีศักยภาพสูง
เป็นที่ยอมรับในอุตสาหกรรมการผลิตหม้อแปลงไฟฟ้ามาอย่างยาวนาน
ส่งผลให้ผลิตภัณฑ์ของบริษัทฯมีคุณภาพสูง
และได้รับความเชื่อถือในด้านคุณภาพของผลิตภัณฑ์เป็นอย่างมาก
ดังนั้นบริษัทฯและบริษัทย่อยจึงมีความเสี่ยงจากการยกเลิกสัญญาลิขสิทธิ์เทคโนโลยี่ในการผลิตหม้อแปลงไฟฟ้า

แต่อย่างไรก็ตาม ในปี 2549 บริษัทฯได้รับการต่อสัญญา กับ Fuji Electric Systems Co
เป็นระยะเวลา 5 ปี และ สัญญาที่ทำกับ VA TECH EBG Transformatoren GmbH & Co
ซึ่งจะหมดอายุใน ปี 2552
บริษัทฯคาดว่าโอกาสที่จะมีการยกเลิกสัญญาก่อนวันหมดสัญญามีความเป็นไปได้น้อยมาก
เนื่องจากบริษัทฯมีความสัมพันธ์ที่ดีอย่างยาวนาน และปฏิบัติตามเงื่อนไขของสัญญามาโดยตลอด
ส่งผลให้ บริษัทฯได้รับการต่อสัญญาทุกครั้งเมื่อครบอายุสัญญา

1.1.4 ความเสี่ยงจากการพึ่งพาลูกค้ารายใหญ่

ตั้งแต่ปี 2549 บริษัทฯและบริษัทย่อยไม่มีสัดส่วนการขายให้แก่ลูกค้ารายใดรายหนึ่งเกินกวร้อยละ 30
เพื่อให้สอดคล้องกับนโยบายของบริษัทฯที่จะกระจายฐานลูกค้าให้กว้างขึ้น และ
ลดความเสี่ยงจาการพึ่งพิงรายได้จากลูกค้ารายใหญ่ โดยขยายไปยังตลาดต่างประเทศ
เนื่องจากผลิตภัณฑ์ของบริษัทฯเป็นที่ยอมรับในระดับชาติ และระดับสากล ทำให้ ในปี 2550
ซึ่งได้รับมอบความไว้วางใจในการสั่งซื้อ และมียอดรับคำสั่ง

ซื้อหม้อแปลงไฟฟ้าจากต่างประเทศ จำนวน 1,020.28 ล้านบาท เปรียบเทียบกับปี 2549 จำนวน
529.64 ล้านบาท หรือเพิ่มขึ้นคิดเป็นร้อยละ 92.64% ซึ่ง ในปี 2550 ยอดการสั่งซื้อต่างประเทศ
คิดเป็นร้อยละ 46.42 ต่อยอดการสั่งซื้อรวม ส่วนใหญ่มาจาก ประเทศ อินเดีย เนปาล บูรไน
เวียดนาม และมาเลเซีย
บริษัทฯและบริษัทย่อยไม่มีสัดส่วนการขายให้แก่ลูกค้าในประเทศใดประเทศหนึ่งเกินกว่าร้อยละ 30
ในปี 2551 บริษัทฯและบริษัทย่อยยคงดำเนินนโยบายทางการตลาดเดิม
โดยปรับกลยุทธ์ตามสถานการณ์และความเหมาะสม ประกอบกับมีการ
เพิ่มศักยภาพในการผลิตหม้อแปลงไฟฟ้ากำลังขนาด 300 KVA แรงดันไฟฟ้า 230 KV
ทำให้บริษัทฯมีศักยภาพในการแข่งขันทั้งในประเทศและต่างประเทศมากยิ่งขึ้น ซึ่งบริษัทฯเชื่อมั่นว่า
จะสามารถรักษาสัดส่วนการส่งออกให้อยู่ในระดับมากกว่าร้อยละ 35
เพื่อลดความเสี่ยงจากการพึ่งพิงลูกค้ารายใหญ่เพียงกลุ่มเดียว

2.  ความเสี่ยงด้านการเงิน

1.2.1 ความเสี่ยงจากอัตราแลกเปลี่ยน

ในปี 2549 และ 2550
บริษัทฯและบริษัทย่อยมีรายได้จากการขายและต้นทุนเป็นเงินตราต่างประเทศ (ต้นทุน ได้แก่
ต้นทุนขายและบริการ ค่าใช้จ่ายในการขายและบริหาร และดอกเบี้ย)
ซึ่งส่วนใหญ่เป็นเงินสกุลดอลล่าร์สหรัฐ (US Dollar) สกุลดอลล่าร์สิงคโปร์ (Singapore
Dollar) และเงินสกุลยูโร (EURO) และสกุลอื่น ได้แก่ เงินสกุลฟรังก์สวิสเซอร์แลนด์
เงินสกุลโครนา สวีเดน และเงินสกุลเยนญี่ปุ่น เล็กน้อย
ดังนั้นบริษัทฯและบริษัทย่อยมีความเสี่ยงจากอัตราแลกเปลี่ยนดังกล่าว
โดยมีร้อยละของรายได้ต่อรายได้ทั้งหมด และร้อยละของต้นทุนต่อรายได้ทั้งหมดของเงินในแต่ละสกุล
ตามรายละเอียดดังนี้

+-------------+-------------+-------------+-------------+-------------+
| สกุลเงิน      | ปี 2549      |             | ปี 2550      |             |
+-------------+-------------+-------------+-------------+-------------+
|             | ร้อ          | ร           | ร้อ          | ร           |
|             | ยละของรายได้ | ้อยละของต้นทุน | ยละของรายได้ | ้อยละของต้นทุน |
|             |             |             |             |             |
|             | ต           | ต           | ต           | ต           |
|             | ่อรายได้ทั้งหมด | ่อรายได้ทั้งหมด | ่อรายได้ทั้งหมด | ่อรายได้ทั้งหมด |
+-------------+-------------+-------------+-------------+-------------+
| ไทย         | 71.31       | 62.50       | 77.40       | 57.65       |
+-------------+-------------+-------------+-------------+-------------+
| ดอลล่าร์สหรัฐ  | 23.32       | 21.96       | 16.87       | 22.00       |
+-------------+-------------+-------------+-------------+-------------+
| ด           | 5.27        | 0.08        | 5.73        | 0.07        |
| อลล่าร์สิงค์โปร์ |             |             |             |             |
+-------------+-------------+-------------+-------------+-------------+
| ยูโร         | -           | 8.76        | -           | 6.80        |
+-------------+-------------+-------------+-------------+-------------+
| สกุล         | -           | 0.99        | -           | 2.61        |
| ต่างประเทศอื่น |             |             |             |             |
| ๆ           |             |             |             |             |
+-------------+-------------+-------------+-------------+-------------+

ในปี 2549 และ 2550 บริษัทฯและบริษัทย่อยมีขาดทุนจากอัตราแลกเปลี่ยนจำนวน 7.89 และ
0.34 ล้านบาท ตามลำดับ ซึ่งส่วนใหญ่เกิดขึ้นจากการที่ปรับอัตราแลกเปลี่ยนของลูกหนี้คงค้าง ณ
สิ้นแต่ละไตรมาสที่เป็น เงินสกุลดอลล่าร์ และเงินสกุลยูโร
แต่อย่างไรก็ตามบริษัทฯได้กำหนดนโยบายการป้องกันความเสี่ยงจากอัตราแลกเปลี่ยนดังกล่าวโดยเงินสกุลดอลล่าร์สหรัฐที่เป็นเงินสกุลต่างประเทศหลัก
บริษัทฯได้ทำการเปิดบัญชีเงินฝากสกุลดอลล่าร์สหรัฐเพื่อทำ natural hedge
โดยบริษัทฯสามารถนำเงินรายได้ในสกุลดอลล่าร์สหรัฐมาชำระค่าวัตถุดิบซึ่งเป็นเงินสกุลเดียวกันได้
และในการประเมินราคาหม้อแปลงไฟฟ้า บริษัทฯได้เผื่อค่าอัตราแลกเปลี่ยนผันผวนไว้ระดับหนึ่งด้วย

อย่างไรก็ดี บริษัทฯได้เล็งเห็นถึงความสำคัญในความเสี่ยงดังกล่าว จึงมีการติดตามข่าวสาร
ความเคลื่อนไหวของสถานการณ์ทางเศรษฐกิจอย่างใกล้ชิด แต่ในอนาคต
หากสัดส่วนรายได้และต้นทุนต่อราย

ได้ทั้งหมดมีค่าแตกต่างกันมาก
บริษัทฯอาจพิจารณาที่จะลดความเสี่ยงด้วยการซื้อขายอัตราแลกเปลี่ยนล่วงหน้า (Forward
Contract) ตามสถานการณ์ที่เหมาะสมต่อไป

1.2.2 ความเสี่ยงจากการไม่สามารถจ่ายเงินปันผลได้

บริษัทฯ มีนโยบายจ่ายเงินปันผลในอัตราร้อยละ 50 ของกำไรสุทธิ หลังหักเงินสำรองตามกฎหมาย
และ ภาษีเงินได้นิติบุคคล และต้องดำรงรักษา อัตราส่วนหนี้สินต่อส่วนของผู้ถือหุ้นให้อยู่ที่ 2 เท่า
ในทุกขณะ ตามเงื่อนไขของสัญญาปรับโครงสร้างหนี้ ณ 31 ธันวาคม 2549 และ 2550
บริษัทฯและบริษัทย่อย มีหนี้สินรวม จำนวน 923.25 และ 809.43 ล้านบาท ส่วนของผู้ถือหุ้น
จำนวน 401.82 และ 497.74 ล้านบาท ตามลำดับ ซึ่งทำให้ อัตราส่วนหนี้สินรวม ต่อ
ส่วนของผู้ถือหุ้น ณ สิ้นปี 2549 และ 2550 อยู่ที่ 2.30 เท่า และ 1.63 เท่า ลดลงอย่างต่อเนื่อง
เนื่องจากบริษัทฯได้มีการบริหารจัดการโครงสร้างเงินทุนโดยให้อัตราส่วนหนี้สินรวม ต่อ
ส่วนของผู้ถือหุ้น ให้อยู่ในระดับไม่เกิน 2 เท่า

ในปี 2550 บริษัทฯมีผลประกอบการที่ดี และมีสภาพคล่องสูง ในการประชุมคณะกรรมการครั้งที่
5/2550 เมื่อวันที่ 13 ธันวาคม 2550 อนุมัติการจ่ายเงินปันผลระหว่างกาลในอัตรา 0.25
บาทต่อหุ้น โดยคำนวณจากกำไรสุทธิของผลประกอบการของงวด 9 เดือน ถึง 30 กันยายน 2550
ของงบการเงินรวม และ กำหนดจ่ายเงินปันผลระหว่างกาลในวันที่ 11 มกราคม 2551
และในการประชุมคณะกรรมการครั้งที่ 1/2551 เมื่อวันที่ 20 กุมภาพันธ์ 2551
มีมติพิจารณาอนุมัติการจ่ายเงินปันผลสำหรับปี 2550 ในอัตรา 0.61 บาทต่อหุ้น คิดเป็นร้อยละ
51.12 ของกำไรสุทธิหลังหักภาษีเงินได้ และหักสำรองตามกฎหมาย
โดยกำหนดเป็นวาระให้ผู้ถือหุ้นอนุมัติในการประชุมผู้ถือหุ้นประจำปี 2551
ซึ่งอัตราเงินปันผลที่ประกาศเป็นไปตามนโยบายการจ่ายในอัตราไม่ต่ำกว่าร้อยละ 50
ของกำไรสุทธิหลังหักภาษีเงินได้ และหักสำรองตามกฎหมาย โดยที่อัตราส่วนหนี้สินรวม ต่อ
ส่วนของผู้ถือหุ้น อยู่ที่ระดับ 1.63 เท่า